MSone - Malayalam Subtitles for Everyone (www.malayalamsubtitles.com)
പരിഭാഷ : ശ്രീധർ Translation: Sree Dhar
സഞ്ജുരോ [SANJURO]
ഷുഗോരോ യാമമോട്ടോയുടെ "Peaceful Days" എന്ന നോവലിനെ ആസ്‌പദമാക്കി.
സംവിധാനം അകിര കുറൊസാവ Directed by AKIRA KUROSAWA.
അപ്പൊ മുറ്റ്സുതാ വിസമ്മതിച്ചോ?
എന്റെ അമ്മാവനെ പ്രതീക്ഷിക്കണ്ട.
നമ്മുടെ ഗോത്രത്തിലെ അഴിമതി ഇല്ലാതാക്കാൻ ഒരു പദ്ധതി ഞാൻ അദ്ദേഹത്തിന് മുന്നിൽ അവതരിപ്പിച്ചു.
അദ്ദേഹം എന്നെ ഒന്ന് നോക്കി എന്നിട്ട് "കാര്യങ്ങളൊക്കെ ഞാൻ അറിയുന്നുണ്ട്" എന്ന് മാത്രം പറഞ്ഞു.
- പിന്നെന്താ അദ്ദേഹം ഒരു നടപടിയും എടുക്കാത്തത്? - അതും ഞാൻ ചോദിച്ചു.
"ദൈമ്യോയുടെ അഭാവത്തിൽ ഗോത്രത്തിന്റെ സഹ-തലവനും
ദേശപരിപാലകനും കൂടെ നടത്തുന്ന അഴിമതി എന്താണ് അവഗണിക്കുന്നത്?" എന്ന്.
അദ്ദേഹം ചിരിച്ചു കൊണ്ട് പറഞ്ഞു,
"ചിലപ്പോ അതിൽ എനിക്കും പങ്കുണ്ടെങ്കിലോ."
"നിങ്ങളുടെയോക്കെ വിചാരം എല്ലാവരും തട്ടിക്കളിക്കുന്ന ഒരു നോക്കുകുത്തിയാണ് ഞാൻ എന്നാ."
"ആളുകളൊന്നും കാണുന്നപോലല്ല. സൂക്ഷിക്കണം."
"നമ്മൾ വിചാരിക്കാത്തവരാണ് പലപ്പോഴും ഏറ്റവും മോശം. അതുകൊണ്ട് സൂക്ഷിക്കണം."
- ഇത്രയും പറഞ്ഞ് നിവേദനം കീറിക്കളഞ്ഞു - കീറിക്കളഞ്ഞോ?
അത് കടന്ന കൈ ആയിപ്പോയി.
എന്നിട്ട്?
അദ്ദേഹത്തിൽ എനിക്കിനി പ്രതീക്ഷയില്ല.
നമ്മൾ പറഞ്ഞുറപ്പിച്ചപോലെ പരിപാലകൻ കികുയിയെ പോയി കണ്ടു.
അദ്ദേഹം എന്ത് പറഞ്ഞു?
വിചാരിച്ചതു പോലെ നമ്മുടെ സാഹചര്യം അദ്ദേഹത്തിന് മനസ്സിലായി.
ആദ്യം അദ്ദേഹം വിഷമത്തിലായി, എന്നിട്ട് എന്റെ അമ്മാവനുമായി സംസാരിക്കാം എന്ന് പറഞ്ഞു,
പക്ഷെ അമ്മാവൻ പറഞ്ഞ കാര്യം കേട്ടപ്പോൾ അദ്ദേഹം ഞെട്ടിപ്പോയി.
അതിനെകുറിച്ച് ആലോചിച്ചിട്ട് അദ്ദേഹം പറഞ്ഞു, "ശരി, ഞാൻ നിങ്ങളുടെ കൂടെ ഉണ്ട്"
"നിങ്ങളുടെ ആളുകളെ എനിക്ക് നേരിൽ കാണണം. എല്ലാവരെയും പെട്ടെന്ന് വിളിച്ചുചേർക്കൂ."
അതാണ് ഉണ്ടായത്.
- കികുയി നല്ല മനുഷ്യനാ! - അദ്ദേഹത്തിന് കാര്യം പറഞ്ഞാൽ മനസ്സിലാകും.
അദ്ദേഹത്തിന് നല്ല പിടിപാടുണ്ട്. വെറും നോക്കുകുത്തിയല്ല.
ധൃതിവെക്കണ്ട! ഒരു നിമിഷം.
- കൊള്ളാം നല്ല കഥ. - ഞങ്ങൾ പറഞ്ഞതൊക്കെ കേട്ടോ? പിടിക്ക് അവനെ!
എടാ മന്ദബുദ്ധീ.
എന്നെക്കണ്ടിട്ട് ഓടിപ്പോകാൻ തയ്യാറായ പോലെ തോന്നുന്നുണ്ടോ?
നിങ്ങക്കെന്താ ഇവിടെ കാര്യം?
അന്തിയുറങ്ങാൻ സൗജന്യമായി കിട്ടിയ സ്ഥലമല്ലേ.
പിന്നെ, നിങ്ങൾ പറഞ്ഞതൊക്കെ ഞാൻ കേട്ടത് നിങ്ങളുടെ ഭാഗ്യം.
"കളിക്കാരനെക്കാൾ കൂടുതൽ കാര്യങ്ങൾ കാഴ്ചക്കാരനു കാണാം, അവന് ശരിയായ മുന്നേറ്റം ആസൂത്രണം ചെയ്യാം."
പറയുന്നത് കേൾക്ക്.
എന്റെ അഭിപ്രായത്തിൽ,
ഈ നാടുവാഴി നല്ല മനുഷ്യനാ,
ആ പരിപാലകൻ ചതിയനും.
എന്ത്? ഇത്തരം തോന്ന്യവാസം പറഞ്ഞാൽ വെറുതെ വിടില്ല!
ചുമ്മാ കിടന്ന് ചാടാതെ.
ഞാൻ രണ്ടുപേരെയും കണ്ടിട്ടില്ല,
അതുകൊണ്ട് അവരുടെ രൂപം മൂലം ഞാൻ തെറ്റിദ്ധരിക്കപ്പെടില്ല.
ഈ നാടുവാഴിയെ കാണാൻ ഭംഗിയില്ല, അല്ലെ?
നിങ്ങളുടെ മുഖഭാവം കണ്ടിട്ട് അത് ശരിയാണെന്ന് തോന്നുന്നു.
പക്ഷെ നിങ്ങൾ പറഞ്ഞ കഥ വെച്ച്, അദ്ദേഹം വലിയ മനുഷ്യനാ
നിങ്ങളൊക്കെ അദ്ദേഹത്തിന് വിവരം കുറവാണെന്ന് വിചാരിച്ചാലും പ്രശ്നം തോന്നാത്ത ഒരാൾ.
പക്ഷെ ഈ പരിപാലകൻ കികുയി -
നല്ല ആളാണെന്നല്ലേ നിങ്ങൾക്ക് തോന്നിയത്, "വിചാരിച്ച പോലെ എന്നല്ലേ പറഞ്ഞത്"
അതിന്റെ അർഥം കാണാൻ അങ്ങനെ തോന്നും എന്നാണ്.
ശരിയല്ലേ?
പക്ഷെ കാണുന്ന പോലെയല്ല ആളുകളുടെ സ്വഭാവം.
സൂക്ഷിക്കണം.
മതിയാക്ക്! ഒരു വിലയും ഇല്ലാത്ത ഊരുതെണ്ടി റോണിന് എന്ത് അറിയാം? (റോണിൻ = യജമാനൻ ഇല്ലാത്ത സമുറായി)
നാടുവാഴി പറഞ്ഞത് തന്നെ ഞാൻ ഏറ്റുപറഞ്ഞതല്ലേ.
നിങ്ങൾക്ക് ഇനിയും മനസ്സിലായില്ലേ? അദ്ദേഹം വളരെ വ്യക്തമായി പറഞ്ഞതാണ്:
"നമ്മൾ വിചാരിക്കാത്തവരാണ് പലപ്പോഴും ഏറ്റവും മോശം. അതുകൊണ്ട് സൂക്ഷിക്കണം."
എനിക്ക് ചിലപ്പോ തെറ്റിയതാകും, പക്ഷെ കേട്ടിടത്തോളം ഈ കികുയിയാണ് പ്രശ്നക്കാരൻ.
വിഡ്ഢി!
മിണ്ടാതെ ഞാൻ പറയുന്നത് ശ്രദ്ധിക്ക്.
ഒരു പരിപാലകന്റെ ജോലിയെന്താ?
ആളുകൾക്കിടയിൽ ഒരുമ ഉറപ്പുവരുത്തുക, അല്ലെ?
അതിനുപകരം, നിങ്ങളെ കലഹത്തിന് പ്രോത്സാഹിപ്പിക്കുകയല്ലേ ചെയ്തത്.
അത് വിചിത്രമായി തോന്നിയില്ലേ?
അതും പോരാഞ്ഞിട്ട്, പെട്ടെന്ന് എല്ലാവരെയും വിളിച്ചുചേർക്കാൻ പറഞ്ഞു.
അത് തീരെ നല്ല ലക്ഷണമല്ല.
അയാൾ തന്ത്രശാലിയാണെങ്കിൽ, നിങ്ങളെയെല്ലാം ഒറ്റയടിക്ക് ഇവിടെ വെച്ച് കൊല്ലാൻ സാധിക്കും.
അയാൾ പറയുന്നതുപോലെ കേൾക്കണ്ട. കാത്തിരുന്ന് നിരീക്ഷിക്ക്.
പക്ഷെ അദ്ദേഹത്തെ ഇന്നുരാത്രി കാണാം എന്നാണ് തീരുമാനിച്ചത്.
എന്ത്?
ഞാൻ ഊഹിച്ചത് തെറ്റിയില്ല. നോക്ക്.
നമ്മളെ ചുറ്റും വളഞ്ഞിരിക്കുന്നു.
ഒരു ഉറുമ്പിന് പോലും രക്ഷപ്പെടാൻ ആവില്ല.
നിങ്ങടെ മണ്ടത്തരത്തിന് ഒരു അളവേ ഇല്ലല്ലേ?
വാൾ മാറ്റി വെക്ക്. ചുമ്മാ വാൾപയറ്റ് കളിക്കാനുള്ള നേരമല്ലിത്.
മിണ്ടാതിരി! നീ പറയുന്നതൊന്നും ഞങ്ങൾക്ക് കേൾക്കണ്ട!
എന്നാൽ അങ്ങനെ ആയിക്കോ.
നിങ്ങളെല്ലാം ചത്തുകിട്ടിയാ കികുയിക്ക് സന്തോഷമാകും.
പക്ഷെ ... അവർ എല്ലാവശത്തും വളഞ്ഞില്ലേ.
അതൊക്കെ എനിക്ക് വിട്ട് താ.
പരിപാലകൻ കികുയി അയച്ചതാ ഞങ്ങളെ. കീഴടങ്ങൂ!
നിങ്ങളെ എല്ലാഭാഗത്തുനിന്നും വളഞ്ഞിരിക്കുകയാണ്!
എതിർക്കാൻ ശ്രമിക്കേണ്ട!
എന്താ ഇവിടെ ഒരു ബഹളം! നിങ്ങൾക്കൊക്കെ എന്ത് വേണം?
എങ്ങോട്ടാ എല്ലാരും കൂടെ?
മുറിയിൽ കേറുന്നതിന് മുൻപ് ചെരുപ്പ് അഴിച്ച് വെക്കെടോ!
ഇയാളേതാ?
ഓ... വഴക്കുണ്ടാക്കാനുള്ള പരിപാടിയാ?
സൂക്ഷിച്ചോ. മര്യാദക്ക് ഉറങ്ങിക്കൊണ്ടിരുന്ന എന്നെ ഉണർത്തിയതിന്, ഞാൻ നല്ല ദേഷ്യത്തിലാ.
നിർത്ത്!
നമ്മൾ അന്വേഷിച്ച് വന്നത് ഇവനെയല്ല.
മാത്രമല്ല, ഇവൻ അത്ര പെട്ടെന്നൊന്നും കീഴടങ്ങുമെന്ന് തോന്നുന്നില്ല.
നിനക്ക് നല്ല കഴിവുണ്ടല്ലോ.
ഞങ്ങളുടെ സംഘത്തിൽ ചേരണമെങ്കിൽ എന്നെ പരിപാലകന്റെ മന്ദിരത്തിൽ വന്ന് കാണൂ.
ഞാൻ ഹാൻബേയി മുറോട്ടോ.
അവര് പോയി. ഇറങ്ങി പോര്.
എങ്ങനെ നന്ദി പറയണമെന്ന് അറിയില്ല.
നന്ദിയൊന്നും വേണ്ട, കാശ് വല്ലതും കിട്ടിയാൽ നന്നായിരുന്നു.
ദിവസങ്ങളായി ഭക്ഷണം കഴിച്ചിട്ട്. കുറച്ച് ഭക്ഷണവും സാകെയും കിട്ടിയാൽ അത് മതി.
ഇത്ര മതി.
എങ്കിൽ പിന്നെ കാണാം.
അല്ല, നിങ്ങൾ ഇനി എന്ത് ചെയ്യും?
നിങ്ങൾ ഞങ്ങളുടെ കണ്ണ് തുറന്നു.
പെട്ടെന്ന് പോയി എന്റെ അമ്മാവനോട് മാപ്പ് പറയണം, എന്നിട്ട് അദ്ദേഹം പറയുന്ന പോലെ നീങ്ങണം.
കൊള്ളാം, വളരെ നല്ല നീക്കം.
ഒന്ന് നിന്നെ. അത് നടക്കില്ല.
നാടുവാഴി ഇപ്പൊ അപകടത്തിലാ.
- നാടുവാഴിയോ? - അതെ.
കികുയിയുടെ സ്ഥാനത്ത് ഞാനായിരുന്നെങ്കിൽ, അദ്ദേഹത്തെ ഞാൻ തടങ്കലിൽ വെക്കും,
കാരണം കികുയിയാണ് അഴിമതിക്ക് പിന്നിലെന്ന് അദ്ദേഹത്തിന് ധാരണയുണ്ടല്ലോ.
- എങ്ങോട്ട് പോകുന്നു? - എന്റെ അമ്മാവന്റെ വീട്ടിലേക്ക്.
എന്നിട്ട് എന്തിന്, അവർക്ക് പിടിക്കാനോ?
അവർക്ക് നിങ്ങളെ അറിയാം. അങ്ങോട്ട് ചെന്നാൽ നിന്റെയൊക്കെ കഥ തീർന്നു.
എല്ലാം എന്റെ തെറ്റാ. ഞാൻ ഇത്രക്ക് വലിയ മണ്ടത്തരം കാണിച്ചില്ലായിരുന്നെങ്കിൽ -
നമ്മൾ എല്ലാവരും കാരണക്കാരാ. നമ്മുടെ പദ്ധതി നടപ്പിലാക്കുകയല്ലേ നീ ചെയ്തുള്ളൂ.
പക്ഷെ എന്റെ അമ്മാവന് എന്തെങ്കിലും സംഭവിച്ചാൽ -
വിഡ്ഢി! "എന്റെ അമ്മാവൻ" എന്നിങ്ങനെ കൂടെകൂടെ പറയുന്നത് നിർത്തു!
ചുമ്മാ തോന്നിയ പോലെ പ്രവർത്തിക്കാൻ പാടില്ല.
അത് ശരിയാ.
ഇതിൽ നമ്മൾ ഒൻപത് പേരും ഒരുമിച്ചാ.
പത്തുപേർ എന്ന് പറ!
നിങ്ങൾ മണ്ടത്തരം കാണിച്ച് മരണത്തിലോട്ട് എടുത്ത് ചാടുന്നത് കാണാൻ എനിക്ക് വയ്യ.
ശാന്തമാണല്ലോ. പ്രശ്ങ്ങളൊന്നും ഇല്ലെന്ന് തോന്നുന്നു.
ഇല്ല, എന്തോ പ്രശ്നമുണ്ട്. ഈ സമയത്ത് ആ ജനാലകളൊക്കെ അടച്ചിടാറാണ് പതിവ്.
ആ കുളത്തിൽ മീനുണ്ടോ?
നിറച്ചും വലിയ കട്ട്ള മീനുകളാ.
മീൻ ആയിരിക്കും.
സംശയിച്ചപോലെ തന്നെ. അത് മൂന്നും കികുയിടെ ആളുകളാ.
അത് എന്റെ അമ്മാവന്റെ മുറിയാ. അദ്ദേഹം പ്രശ്നത്തിലാണെന്ന് തോന്നുന്നു.
എടുത്തു ചാടല്ലേ. കാത്തിരുന്നു നോക്കാം.
ഇങ്ങനെ തേരട്ടയെ പോലെ നീങ്ങിയാൽ ശരിയാവില്ല.
ഇവിടെ ഒളിക്കാൻ പറ്റിയ സ്ഥലം വല്ലതും ഉണ്ടോ?
തൊട്ടപ്പുറത്ത് ഒരു പത്തായപ്പുരയുണ്ട്.
കൊള്ളാം. എന്നാൽ അങ്ങോട്ട് പോകാം.
കൊയ്‌സോ! എന്താ പ്രശ്നം?
ഇസാക്ക തംബ്രാനെ!
വിഡ്ഢി! കരയാനുള്ള സമയമല്ലിത്.
എന്റെ തമ്പ്രാൻ വലിയ ആപത്തിലാ!
അടങ്ങ്. എന്താ ഉണ്ടായതെന്ന് പറ.
പരിപാലകൻ കുറെ ആളുകളെയും കൂട്ടി വന്നു.
ഞങ്ങൾ കഴിച്ചോണ്ട് ഇരിക്കുകയായിരുന്നു - അതൊക്കെ വിട്. എന്റെ അമ്മാവൻ എവിടെ?
പത്ത് പേര് അദ്ദേഹത്തെ പിടിച്ചോണ്ട് പോയി.
പാറാവുകാരോക്കെ എന്തെടുക്കുകയായിരുന്നു ?
അവരെയൊക്കെ ആക്രമിച്ച് കീഴ്‌പ്പെടുത്തി വീട്ടിൽ അടച്ചു വെച്ചിട്ടുണ്ട്.
അമ്മായിയോ?
അറിയില്ല. അവരുടെ നിരീക്ഷണത്തിൽ എവിടെയെങ്കിലും കാണും.
ചിഡോരിയോ?
അവരും അമ്മയുടെ കൂടെ ഉണ്ടെന്ന് തോന്നുന്നു.
- അവിടെ എത്രപേരുണ്ട്? - ഒരു 14-15.
നീയെങ്ങനെ രക്ഷപ്പെട്ടു?
അവരുടെ പാറാവുകാർ സാകെ വേണമെന്ന് പറഞ്ഞു,
അതെടുക്കാൻ അടുക്കളയിലേക്കെന്ന ഭാവത്തിൽ ഞാൻ വന്നു.
- ആരും കൂടെ വന്നില്ലേ? - ആദ്യത്തെ വട്ടം ഒരാൾ കൂടെ ഉണ്ടായിരുന്നു.
ഇപ്പ്രാവശ്യം ഒറ്റക്ക് വിട്ടു.
അവളെ തിരിച്ച് വിട്.
- തിരിച്ച് വിടാനോ? - അതെ, കികുയിയുടെ ആളുകളുടെ അടുത്തേക്ക്.
കഷ്ടമായിപ്പോയി, രക്ഷപ്പെട്ടൊക്കെ വന്നതാ,
പക്ഷെ ഇവളെ കാണാതായാൽ അവർ അന്വേഷിക്കും.
നല്ലത് അവരെ സാകെ കൊടുത്ത് കുടിപ്പിച്ച് കിടത്തുന്നതാ.
അത് കഴിഞ്ഞ് നമുക്ക് നാടുവാഴിയുടെ പെണ്ണുംപിള്ളേം മകളേം രക്ഷിക്കാം.
അത് ശരി.
കൊയ്‌സോ, നീ തിരിച്ച് പോകുമോ?
ഞാൻ പോകാം.
കണ്ടോ അവളാണ് സമുറായി.
നിങ്ങളെക്കാളൊക്കെ വിശ്വാസയോഗ്യം.
സഹായത്തിന് നന്ദിയുണ്ട്, എന്നാലും സൂക്ഷിച്ച് സംസാരിക്കണം.
നാടുവാഴിയുടെ ഭാര്യയെ "പെണ്ണുംപിള്ള" എന്ന് വിളിക്കുന്നതും...
അതുപോലെ ഞങ്ങളുടെ ഓരോ നീക്കവും നിങ്ങൾ പറയുന്നപോലെ ചെയ്യേണ്ടി വരുന്നതും ഒക്കെ മുഷിക്കുന്ന പരിപാടിയാണ്.
നിങ്ങൾക്ക് സ്ത്രീകളെ ആദ്യം രക്ഷിക്കാനാണ് ആഗ്രഹം,
പക്ഷെ നാടുവാഴിയുടെ സുരക്ഷയാണ് അതിലും പ്രധാനം.
ആണോ. എന്നിട്ട് അദ്ദേഹം എവിടെ?
എവിടെയാണെന്ന് അറിയാതെ എങ്ങനെ രക്ഷപ്പെടുത്തും.
ഈ പരിപാലകൻ അദ്ദേഹത്തെവെച്ച് എന്ത് ചെയ്യാനാണ് ഉദ്ദേശം?
അതൊന്നും അറിയാതെ ഒന്നും ചെയ്യാൻ പറ്റില്ല.
കികുയി ആ പെണ്ണുംപിള്ളയോട് പറഞ്ഞുകാണും ഭർത്താവിനെ എന്തിനാണ് പിടിച്ചുവെച്ചിരിക്കുന്നതെന്ന്.
അവരോട് അത് ചോദിച്ചറിയാൻ ആഗ്രഹമില്ലേ?
മനസ്സിലായോ?
നല്ലകുട്ടികൾ. ഇനി നമുക്ക് രണ്ടു സംഘമായി പിരിയാം.
നിങ്ങൾ മൂന്നുപേരും ഞാനും കൂടെ ആ പെണ്ണുമ്പിള്ളയെ രക്ഷിക്കാം.
ബാക്കിയുള്ളവർ നാടുവാഴിയെ കണ്ടുപിടിക്ക്.
സുരക്ഷിതമായ ഒരു സ്ഥലത്ത് വെച്ച് കണ്ടുമുട്ടാം. അങ്ങനെ വല്ലതും ഈ ചുറ്റുവട്ടത്തുണ്ടോ?
സ്ത്രീകളെയും കൊണ്ട് ഈ രാത്രി നേരത്ത് ഒരുപാട് ദൂരം പോകാൻ പറ്റില്ല.
എന്റെ വീടാണ് ഏറ്റവും അടുത്ത്.
നിനക്കെന്താ വട്ടുണ്ടോ? നിന്റെ വീടിന്റെ തൊട്ടടുത്തല്ലേ കുറോഫുജി താമസിക്കുന്നത്.
- ആരാ ഈ കുറോഫുജി? - ചതിയന്മാരിൽ ഒരുത്തനാ. നാടുവാഴിയുടെ സഹായിയാ.
കേട്ടിട്ട് നല്ല രസമുണ്ട്. നമുക്ക് അവിടെ വെച്ച് കാണാം.
എന്ത് മണ്ടത്തരമാണ് അത്!
നീയൊക്കെ എപ്പോ ഉണ്ടായതാ? നിനക്ക് എടുത്ത് ചാട്ടം കൂടുതലാണല്ലോ.
സ്വന്തം മൂക്കിന് താഴെ ആരും തിരക്കില്ല.
3 കാവൽക്കാർ ഉണ്ട്.
ഒരാളെ ഞാൻ ഇടിച്ചുവീഴ്‌ത്താം നിങ്ങൾ രണ്ടുപേരും അയാളെ പിടിച്ചുകെട്ടണം.
കൊല്ലരുത്.
അവന് ചിലപ്പോ നാടുവാഴി എവിടെയുണ്ടെന്ന് അറിയാമായിരിക്കും.
ബാക്കി രണ്ടുപേരെ ഞാൻ അടിച്ചിടുന്ന സമയം കൊണ്ട്,
നിങ്ങൾ അകത്ത് കയറി സ്ത്രീകളെ രക്ഷിക്ക്.
നമുക്ക് പത്തായപ്പുരയിൽ വെച്ച് വീണ്ടും കാണാം. മനസ്സിലായോ?
നിങ്ങളെന്താ എന്നെ ഇങ്ങനെ നോക്കുന്നത്?
വാൾ എടുക്കാൻ കൈ തരിക്കുന്നുണ്ടോ? അത് മറന്നേക്ക്.
ഒരു മണ്ടൻ കൂട്ടാളിയുടെ വാൾ ശത്രുവിന്റെ വാളിനേക്കാൾ അപകടകരമാണ്.
എനിക്ക് ഈ ശരീരം ഒറ്റ തുണ്ടായിത്തന്നെ വേണം.
അത് കാവൽക്കാരുടെ മുറിയാ. നിങ്ങളുടെ പദ്ധതി ഫലിച്ചെന്ന് തോന്നുന്നു.
ഇതാണ് പറ്റിയ സമയം.
ഇപ്പൊ പെട്ടേനെ.
കാവൽക്കാരെ മാറ്റിയെന്ന് തോന്നുന്നു.
മുറോട്ടോ. നിങ്ങൾ കുറച്ച് മുൻപ് കണ്ടതല്ലേ.
അയാൾ എനിക്ക് ജോലി വാഗ്ദാനം ചെയ്തു.
ഇയാൾ കികുയിക്ക് വേണ്ടി എന്താ ചെയ്യുന്നത്? അയാളുടെ വലംകൈയാ.
ഇപ്പൊ പോകാം. അയാൾ ഒറ്റക്കാ.
നിങ്ങൾക്കെന്താ കണ്ണുകാണില്ലെ?
ആ 3 പാറാവുകാരും വെറും പൂച്ചകളാ.
ഇവൻ ഒറ്റക്കായിരിക്കും, എന്നാലും ഇവൻ പുലിയാ.
എന്താ അവിടെ ബഹളം?
കാവൽക്കാരൊക്കെ കുടിച്ച് കിറുങ്ങിപ്പോയി തംബ്രാ.
മുഖമൊക്കെ ചുവന്നിട്ടുണ്ടല്ലോ.
ആ കുളത്തിലെ വെള്ളം വെച്ച് കഴുക്.
പെട്ടെന്ന്!
ഞാൻ വീട്ടിനുള്ളിലേക്ക് പോകുന്നു. ഇവിടെ കാവൽ നിൽക്ക്.
കികുയി പറഞ്ഞത് അമ്മാവനെ പിടിച്ചുവെച്ചത് അഴിമതിയുടെ തെളിവുകൾ ഇല്ലാതാക്കാനാണ് എന്നാ.
ശരിയാണോ?
എല്ലാം ആലോചിച്ചിട്ടാണ് അവന്റെ നീക്കം
ഈ മാന്യദ്ദേഹം ഏതാ?
പറഞ്ഞുമനസ്സിലാക്കാൻ ബുദ്ധിമുട്ടാ. സന്ദർഭവശാൽ ഇപ്പൊ ഞങ്ങളുടെ കൂട്ടാളിയായി.
ഞങ്ങളുടെ ജീവനും രക്ഷിച്ചു. അതെയോ?
നന്ദിയുണ്ട്.
എന്താ ഇത്ര താമസം? ഇവിടെ നിൽക്കുന്നത് അപകടമാണ്.
അതെ, പക്ഷെ ഞാൻ എന്റെ ജീവിതത്തിൽ ഇത്രക്ക് ഓടിയിട്ടില്ല.
കുറച്ച് നേരം വിശ്രമിക്കണം ഇല്ലെങ്കിൽ എനിക്ക് നടക്കാൻ പോലും പറ്റില്ല.
ഞാൻ ഇവിടെ ആദ്യമായിട്ടാ.
ഈ വൈക്കോലിനൊക്കെ നല്ല മണം.
എനിക്ക് ഈ മണം ഇഷ്ടമാ.
നമ്മൾ ഇവിടെ സ്ഥിരം വരാറുള്ളതല്ലേ ലോരി?
അവര് എവിടെയാണെന്ന് നോക്കിയിട്ട് വരാം.
നിങ്ങൾ രണ്ടുപേരും ഇവിടെ എന്തിന് വരുന്നതാ?
പകൽനേരത്ത് പോലും ഇവിടെ നല്ല നിശ്ശബ്ദതയാ.
ഈ വൈക്കോലിൽ ഇങ്ങനെ ചാരിയിരുന്നാൽ ഒഴുകുന്ന പോലെ തോന്നും.
ഈ മണത്തിനിടയിൽ ശരിക്കും സ്വപ്നലോകത്തേക്ക് പോകും.
സത്യത്തിൽ,
ഞാൻ ഒരിക്കൽ അങ്ങനെ ലോരിയുടെ കൈയ്യിൽ കിടന്ന് ഉറങ്ങിപ്പോയി.
നല്ല പെൺകുട്ടികൾക്ക് ചേർന്ന പണിയല്ല അത്.
എന്നാലും...
സത്യം പറഞ്ഞാൽ...
ഇവിടെ നല്ല മണമുണ്ട്.
വെറുതെയല്ല ഇവന്മാർ വൈകിയത്.
ഇവനെക്കൊണ്ട്‌ അമ്മാവൻ എവിടെയുണ്ടെന്ന് പറയിക്കാൻ ആ കുളത്തിൽ മുക്കുകയായിരുന്നു.
ഈ തെണ്ടി ഒരക്ഷരം മിണ്ടുന്നില്ല.
- വെള്ളത്തിൽ മുക്കിയാൽ വായിൽ നിന്ന് വെള്ളമല്ലേ വരൂ? - അവന് ചിലപ്പോ ഒന്നും അറിയുന്നുണ്ടാവില്ല.
ഞാൻ എന്തിന് സംസാരിക്കണം?
ഡാ തെണ്ടി!
നമ്മൾ ഇനി എന്ത് ചെയ്യും?
ഇവൻ നമ്മുടെ മുഖം കണ്ടതാ. ഇനി കൊല്ലാതെ വഴിയില്ല.
അത് പറ്റില്ല.
നീ മറ്റ് രണ്ടുപേരെയും കൊന്നു, അല്ലെ?
അത് നിങ്ങളെ രക്ഷിക്കാൻ വേണ്ടി ചെയ്തതാ. എനിക്ക് വേറെ വഴിയില്ലായിരുന്നു.
ഞങ്ങളെ സഹായിക്കാൻ മനസ്സുകാണിച്ച ശേഷം ഇങ്ങനെ പറയുന്നതിൽ വിഷമമുണ്ട്,
എന്നാലും പറയാം, ആളുകളെ കൊല്ലുന്നത് മോശം ശീലമാ.
നിങ്ങൾക്ക് നല്ല തിളക്കമുണ്ട്.
- തിളക്കമോ? - അതെ.
ഉറയിൽ നിന്നും ഊരിയ വാൾ പോലെ.
ഉറയിൽ നിന്നും ഊരിയ വാളോ?
ഉറയില്ലാത്ത വാൾ പോലെയാണ് നിങ്ങൾ.
മുറിക്കാൻ നല്ല കഴിവുണ്ട്,
മികച്ച വാളുകൾ അതിന്റെ ഉറയിൽ തന്നെ ഇരിക്കുന്നതാണ് നല്ലത്.
അപ്പൊ ഇവനെ എന്ത് ചെയ്യും?
ഞങ്ങളുടെ കൂടെ വരാമോ?
ഞങ്ങൾ ഒന്നും ചെയ്യില്ല.
- ഇവിടെ! - എന്താ?
പെട്ടെന്ന്! പിന്നിലെ മതിൽ ചാടാം!
അത് വഴി!
മുൻവാതിൽ കാക്കൂ!
പെട്ടെന്ന്!
നിങ്ങൾക്ക് ഇതൊക്കെ എളുപ്പമായിരിക്കും, പക്ഷെ ഞങ്ങൾക്ക് ഇത് അസാധ്യമാണ്.
ഒന്ന് ശ്രമിക്കൂ.
ഞങ്ങളെക്കൊണ്ട് ആവില്ല. ശരിയല്ലേ അമ്മെ?
പെട്ടെന്ന്!
എന്റെ പുറത്ത് ചവിട്ടി കേറൂ.
- അയ്യോ അത് മോശമാ. - അതൊന്നും സാരമില്ല.
എന്നാലും -
ഒരു എന്നാലും ഇല്ല. നിങ്ങൾ ഇങ്ങനെ ആലോചിച്ച് നിന്നാൽ എനിക്ക് കൂടുതൽ ആളുകളെ കൊല്ലേണ്ടി വരും.
പെട്ടെന്ന്!
എന്നോട് ക്ഷമിക്കൂ.
പെട്ടെന്നാവട്ടെ.
കുറോഫുജിയുടെ ആളുകൾ നമ്മേ കണ്ടുകൂടാ.
- എനിക്ക് വിശക്കുന്നു. ഭക്ഷണം വേണം. - വേലക്കാർ കൊഴുക്കട്ട ഉണ്ടാക്കുന്നുണ്ട്.
സാകെ വല്ലതും ഇരിപ്പുണ്ടോ?
ഇപ്പൊ കള്ളുകുടിക്കാനുള്ള സമയമല്ല. അടുത്ത് എന്ത് ചെയ്യണമെന്ന് ആലോചിക്കണം.
കുടിക്കുമ്പോഴാണ് എന്റെ ബുദ്ധി നന്നായി പ്രവർത്തിക്കുക.
കേട്ടത് വെച്ച് കികുയി അയാളുടെ കുറ്റങ്ങളെല്ലാം നാടുവാഴി മുറ്റ്സുതായുടെ തലയിൽ കെട്ടിവെക്കാനുള്ള പുറപ്പാടാ.
ചിലപ്പോ അവർ അദ്ദേഹത്തെക്കൊണ്ട് നിർബന്ധിച്ച് കുറ്റസമ്മതം എഴുതി വാങ്ങിയേക്കും, എന്നിട്ട് -
എന്നിട്ടെന്താ?
ഞങ്ങളോട് തുറന്ന് പറയാം.
അദ്ദേഹത്തെ ഹരാകിരി ചെയ്യാൻ നിർബന്ധിച്ചേക്കാം. (ഹരാകിരി=അഭിമാനം സംരക്ഷിക്കാം ആത്മഹത്യ ചെയ്യുക)
എന്ത് ചെയ്യും അമ്മേ?
ഒന്നും പേടിക്കാനില്ല.
നിന്റെ അച്ഛൻ തന്ത്രശാലിയാ.
അത്രപെട്ടെന്നൊന്നും അദ്ദേഹത്തെ ഹരാകിരിക്ക് പ്രേരിപ്പിക്കാൻ പറ്റില്ല.
അപ്പൊ നിങ്ങൾ ഇനി എന്താ ചെയ്യാൻ പോകുന്നത്?
ആദ്യം അമ്മാവനെ കണ്ടുപിടിച്ച് കൊണ്ടുവരണം. പിന്നെ -
അത്രയും ചെയ്താൽ മതി.
കുറ്റങ്ങളൊക്കെ നിന്റെ അമ്മാവന്റെ തലയിൽ കെട്ടിവെക്കാൻ ശ്രമിച്ചത് തന്നെ അവരുടെ കുറ്റസമ്മതത്തിന്റെ തെളിവാണ്.
അദ്ദേഹത്തെ രക്ഷിച്ചാൽ, അവരുടെ കഥ തീരും.
അത് ശരിയാ.
പക്ഷെ അദ്ദേഹത്തെ എങ്ങനെ രക്ഷിക്കും?
ഇല്ലെങ്കിൽ തീരുന്നത് നമ്മുടെ കഥയാ.
അങ്ങനെയെങ്കിൽ നിങ്ങളെ കൊണ്ട് ആവുന്ന വിധം ശ്രമിക്കൂ.
എന്താണെങ്കിലും അനാവശ്യ ബലപ്രയോഗം ഒഴിവാക്കൂ.
ആട്ടെ, നിങ്ങളുടെ പേര് പറഞ്ഞില്ല?
എന്റെ പേരോ?
എന്റെ പേര്...
സഞ്ജുരോ സുബാക്കി... (30 വയസ്സുള്ള സുബാക്കിയെന്ന ഒരുതരം പൂ [ഇംഗ്ലീഷിൽ Camellia])
എനിക്ക് 40 വയസ്സായെന്നത് വേറെ കാര്യം.
നല്ല രസികനാണല്ലോ.
സുബാക്കിപൂക്കളെ കുറിച്ച് പറഞ്ഞപ്പോഴാ ഓർത്തേ, എന്ത് ഭംഗിയായ അതിന്.
കുറോഫുജിയുടെ വീടുവലിപ്പിൽ നിറച്ചും ഈ പൂക്കളാ, ആ വീട് അറിയപ്പെടുന്നത് തന്നെ സുബാക്കി മന്ദിരം എന്നാ.
അവർ എന്തെടുക്കുകയാണെന്ന് നോക്കാം.
എന്തെങ്കിലും സംഭവിക്കുന്നുണ്ടോ?
എല്ലാം നിശബ്ദമാണ്.
ആരാ അത്?
അത് വെറും സുബാക്കി പൂക്കളാ.
നീയൊന്ന് അടങ്ങ്, കുറച്ച് കൂടെ മദ്യം എടുക്കട്ടേ?
എന്നാലും എന്റെ കുറോഫുജി, ഇനിയെന്ത് ചെയ്യും?
മുറ്റ്സുതാ അത്ര എളുപ്പം കുറ്റസമ്മതം എഴുതിത്തരുമെന്ന തോന്നുന്നില്ല.
ആ കാര്യം കികുയി നോക്കിക്കോളും. കുടിക്കൂ.
പക്ഷെ കികുയി അബദ്ധങ്ങൾ ഒന്നിനുപിറകെ ഒന്നായി കാണിച്ചുകൊണ്ട് ഇരിക്കുകയല്ലേ.
നാടുവാഴി മുറ്റ്സുതാ പ്രശ്നങ്ങൾ ഉണ്ടാക്കുകയാണ്.
നമ്മൾ അദ്ദേഹത്തെ തീരെ കുറച്ചുകണ്ടു. അപ്പൊ പിന്നെ.
ഇല്ല, ഇപ്പോഴും വഴിയുണ്ട്.
അയാളുടെ ഭാര്യയെയും മകളെയും ഉപയോഗിക്കാം.
- ആരാ? - മുറോട്ടോ.
മുറോട്ടോ ഇപ്പൊ കുറോഫുജിയുടെ അടുത്ത് കാര്യങ്ങൾ ബോധിപ്പിക്കാൻ എത്തിയിട്ടുണ്ട്.
എന്റെ അമ്മായിയേയും ചിഡോറിയെയും നഷ്ടമായെന്ന് പറയുകയാകും.
അവിടെപ്പോയി കാര്യങ്ങൾ ബോധിപ്പിക്കുന്നുണ്ടെങ്കിൽ,
അതിനർത്ഥം ചതിയന്മാർ എല്ലാം അവിടെയുണ്ടെന്നാണ്.
മൂന്ന് പേരും കൂടെ പദ്ധതികൾ ഉണ്ടാക്കുകയാകും.
അവർ അവിടെയാണെങ്കിൽ, എന്റെ അമ്മാവനും അവിടെത്തന്നെ കാണും.
വിഡ്ഢി! പാറാവുകാർ എന്തെടുക്കുകയായിരുന്നു?
ഇനിയെന്ത് ചെയ്യും? ഇനി സ്ത്രീകളെയും കരുവായി ഉപയോഗിക്കാനാവില്ലല്ലോ.
സത്യത്തിൽ പറ്റും.
മുറ്റ്സുതായ്ക്ക് അറിയില്ലല്ലോ അവർ രക്ഷപ്പെട്ട കാര്യം.
പ്രശ്നം എന്താണെന്ന് വെച്ചാൽ അവർ നമ്മുടെ വീട് നിരീക്ഷിക്കുന്നുണ്ടാകും.
നീയിങ്ങോട്ട് വന്നത് കണ്ടുകാണും. ഞങ്ങൾ ഇവിടെയുണ്ടെന്ന് അവർക്ക് മനസ്സിലായിട്ടുണ്ടാകും.
- നമ്മൾ അപകടത്തിലാണല്ലോ! - പേടിക്കണ്ട.
നിങ്ങളുടെ വീടുകളിലേക്കും ഞാൻ ദൂതരെ അയച്ചിട്ടുണ്ട്.
കികുയിയുടെ വീട്ടിൽ എന്തോ സംഭവിക്കുന്നുണ്ട്. ഒരാളിപ്പോ അങ്ങോട്ട് ഓടിക്കയറി.
എന്ത്?
തകെബായാഷിയുടെ വീട്ടിൽ എന്തോ സംഭവിക്കുന്നുണ്ട്. ഒരു ദൂതൻ അങ്ങോട്ട് ഓടിക്കയറി.
അപ്പൊ അവർ ഒന്നിച്ചല്ലല്ലേ.
പിന്നെ എന്റെ അമ്മാവൻ എവിടെയാ?
അദ്ദേഹത്തെ പിടിച്ചുവെച്ചിരിക്കുന്ന സ്ഥലത്തേക്ക് ഇവർക്ക് ഒന്നിച്ച് പോകേണ്ടിവരുമല്ലോ.
തൽകാലം കാത്തിരിക്കാം.
വെറുതെ കാത്തിരിക്കേണ്ട. നാടുവാഴിയെ കാണാനില്ല.
നാട്ടിലിറങ്ങി കുത്തിത്തിരിപ്പ് ഉണ്ടാക്കി, ആളുകൾ ഇളകട്ടെ, ചോദ്യങ്ങൾ വരട്ടെ.
അങ്ങനെ സംഭവിക്കുന്നതിന് മുൻപ് അദ്ദേഹത്തെ കൊല്ലാനാവും അവരുടെ പദ്ധതി. അതിന് സമ്മതിക്കരുത്.
അവർ പേടിച്ച് ഒരു കൂടിക്കാഴ്ച്ച നടത്തിയേക്കും.
- അറിയിപ്പുകാരന്റെ ചെണ്ടയല്ലേ അത്! - എന്താ പ്രശ്നം?
നമ്മുടെ പദ്ധതിയുടെ ഭാഗമാ.
"നാടുവാഴി മുറ്റ്സുതാ അദ്ദേഹത്തിന്റെ പദവി ദുർവിനിയോഗം ചെയ്തതായി ഞങ്ങൾ കണ്ടെത്തി."
ഈ അപരാധത്തെ ചോദ്യം ചെയ്തപ്പോൾ തെളിവുകൾ നശിപ്പിക്കാൻ ശ്രമിച്ചു.
അതിനാൽ,
മുതിർന്ന നേതാക്കൾ ഇടോയിലേക്ക് ദൂതനെ വിട്ടിട്ടുണ്ട് (Ido = അപ്പോഴത്തെ തലസ്ഥാനം)
നാടുവാഴിയെ കരുതൽ തടങ്കലിൽ അടക്കുകയും ചെയ്തു.
അദ്ദേഹത്തിന് ഒരുപാട് അനുയായികൾ ഉണ്ട്.
എല്ലാവരും ശാന്തമായിരിക്കണം. നിങ്ങളെ അനുനയിപ്പിക്കാൻ അവരെ അനുവദിക്കരുത്.
" എന്ന് പരിപാലകൻ കികുയി."
നമ്മൾ മരത്തിൽ കണ്ടത് അവർ മാനത്ത് കണ്ടല്ലോ.
ബുദ്ധിയുള്ള ശത്രുക്കളാ.
ഇത് പ്രശ്നമായല്ലോ.
സംഘം മുഴുവൻ അവരുടെ കൂടെ നിന്നാൽ നമുക്ക് ഒന്നും ചെയ്യാൻ പറ്റില്ല.
നമ്മൾ എന്ത് ചെയ്താലും തെറ്റായേ അവർക്ക് തോന്നൂ.
ആ സമയം കൊണ്ട് അവർക്ക് അവരുടെ പദ്ധതി നടപ്പിലാക്കാനാകും.
അവർ എടുത്തുചാടി ഒന്നും ചെയ്യില്ല. ചെയ്യും.
നമ്മൾ പത്തുപേരെ ഉള്ളൂ എന്ന കാര്യം അവർക്ക് അറിയില്ലല്ലോ.
"ഒരുപാട് അനുയായികൾ" എന്നല്ലേ പറഞ്ഞത്?"
അവർക്ക് വെറുതെയിരിക്കാൻ ആവില്ല.
ആഹ്! നമ്മളെക്കൊണ്ട് ആവുന്നതൊക്കെ ചെയ്തല്ലോ.
അടങ്ങൂ,തകെബായാഷി.
മുറ്റ്സുതായെക്കൊണ്ട് കുറ്റം സമ്മതിപ്പിക്കുന്നതിൽ വേണം നമ്മൾ ശ്രദ്ധിക്കാൻ.
അപ്പൊ അയാളുടെ ആളുകളോ?
അവർക്ക് ഒന്നും ചെയ്യാനാകില്ല.
അതാണ് എന്റെ പേടി. നിൽക്കക്കള്ളിയില്ലാതായാൽ എന്തും ചെയ്യാൻ മടിക്കില്ല.
അവർ അപകടകാരികളാ. പെട്ടെന്ന് എന്തെങ്കിലും ചെയ്യണം.
ശരി. എന്ന ഇങ്ങനെ ചെയ്യാം.
അവരെ ഒരിക്കൽ കൂടെ തന്ത്രപരമായി കെണിയിൽ വീഴ്ത്താം എന്നിട്ട് -
അതെങ്ങനെ?
ഒരു വഴിയുണ്ട്:
നാടുവാഴി എവിടെയുണ്ടെന്ന് അറിയിക്കാം.
നിങ്ങൾ പറഞ്ഞപോലെ,
നിൽക്കക്കളിയില്ലാതെ അദ്ദേഹത്തെ രക്ഷിക്കാൻ എന്തും ചെയ്‌തേക്കും.
അതിന് വരുമ്പോൾ പിടിക്കാം.
വിഡ്ഢി! നിനക്ക് ഭ്രാന്തുണ്ടോ?
ഇങ്ങനെയൊക്കെ സംഭവിക്കുമെന്ന് എനിക്ക് അറിയാമായിരുന്നു. പറയുന്നത് കേൾക്കൂ.
ഇവിടെവെച്ചല്ല, അത് പേടിക്കണ്ട.
നമ്മൾ തീരുമാനിക്കുന്ന ഒരിടത്തേക്ക് കൊണ്ടുവരാം അവരെ.
നമ്മൾ എവിടെവെച്ചാണ് കൂടിക്കാഴ്ച നടത്താൻ പോകുന്നതെന്ന് അവരെ അറിയിക്കാം.
- അതുപറ്റില്ല! - പേടിക്കണ്ട. അപകടമൊന്നുമില്ല.
നമ്മുടെ പല്ലക്കുകൾ അവിടെ എത്തും,
പക്ഷെ അതിനകത്ത് നമ്മൾ ഉണ്ടാകില്ല.
അവസാനം അവർ നീങ്ങിത്തുടങ്ങി!
ഞാൻ അവരെ പിന്തുടരാം. മറ്റുള്ളവരെ അറിയിക്കൂ.
കുറോഫുജി പല്ലക്കിൽ കയറി പോയി.
കുറോഫുജി കികുയിയുടെ വീട്ടിൽ എത്തി.
- കികുയിയുടെ വീട്ടിലോ? - അതിനർത്ഥം -
രണ്ടു പല്ലക്കുകൾ കികുയിയുടെ വീട്ടിൽ നിന്നും പുറപ്പെട്ടു.
- രണ്ടോ? - കുറോഫുജിയും കികുയിയും.
ഇവരിത് എങ്ങോട്ടാ?
അവർ തകെബായാഷിയുടെ വീട്ടുവളപ്പിലേക്ക് കയറി.
മൂന്ന് പേരും ഒരേ സ്ഥലത്തോ?
- അതിന്റെയർത്ഥം - - അതെ, അതുതന്നെയാവണം.
മൂന്ന് പല്ലക്കുകളും തകെബായാഷിയുടെ വീട്ടിൽ നിന്നും പുറപ്പെട്ടു.
അകാമാട്സുവിൽ നിന്നും പടിഞ്ഞാറോട്ടുള്ള വഴി പോയി. പടിഞ്ഞാറോട്ടോ?
കുറോഫുജിയുടെ ബംഗ്ലാവ് ആ വഴിയിലല്ലേ.
അപ്പൊ അവിടെത്തന്നെ, നമുക്ക് പോകാം!
നിൽക്ക്.
അവരുടെ ആളുകൾ നിങ്ങളെ കണ്ടാൽ അപകടമാണ്.
അതിന് ഒരു പല്ലക്കിന് ഒരു ഭടൻ മാത്രമേ ഉള്ളൂ.
അതിലെന്തോ പ്രശ്നമുണ്ടല്ലോ. നമ്മൾ പത്തുപേർ ചേർന്നാൽ എളുപ്പം എല്ലാവരെയും പിടിക്കാം.
നല്ല പദ്ധതിയാ!
പിടിച്ച് നമുക്ക് അവരെ ചോദ്യം ചെയ്യാം.
മണ്ടാ! കേട്ടിട്ട് വളരെ എളുപ്പമായി തോന്നുന്നില്ലേ?
സാധാരണ അങ്ങനെ വരുമ്പോ പ്രശ്നമാ.
എന്നാലും ഇങ്ങനെയൊരു അവസരം പാഴാക്കാൻ പറ്റില്ല.
തത്കാലം അവരെ പിന്തുടരാം.
ആക്രമിക്കണോ വേണ്ടയോ എന്നത് സന്ദർഭത്തിനനുസരിച്ച് തീരുമാനിക്കാം.
എന്ത് പറയുന്നു?
മണ്ടൻ പദ്ധതിയാണ്, എന്നാലും ഇവിടെ വെറുതെയിരിക്കുന്നതിലും ഭേദമാ.
- അവർ ശരിക്കും അകത്തുണ്ടോ? - അതെങ്ങനെ അറിയാനാ?
കെണി വല്ലതും?
വിഡ്ഢി! അത് കണ്ടുപിടിക്കാൻ അതിലും ബുദ്ധിമുട്ടല്ലേ. കാവൽക്കാർ ഒളിച്ചിരിപ്പുണ്ടങ്കിലോ?
ആരും ഇല്ല.
കൊള്ളാം, എന്നാൽ നമുക്ക് ആക്രമിക്കാം.
പെട്ടെന്ന് അവർ ബംഗ്ളാവിലേക്ക് കയറുന്നതിന് മുൻപ് വേണം!
നിൽക്ക്.
എനിക്ക് എന്തോ പന്തികേട് തോന്നുന്നു.
നിൽക്കാനല്ലേ പറഞ്ഞത്.
എന്തോ പ്രശനമുണ്ട്. താൻ മിണ്ടാതിരി!
എന്നാ ഇഷ്ടം പോലെ ആയിക്കോ. എനിക്കെന്താ.
പോകാം!
ക്ഷമിക്കണം.
കണ്ടിട്ട് സംഘത്തലവന്മാരുടെ പല്ലക്കുകൾ പോലെ തോന്നി.
നാടുവാഴിയുടെ ചെയ്തികളെക്കുറിച്ച് കേട്ടു
അദ്ദേഹത്തിന് ഒരുപാട് അനുയായികൾ ഉണ്ടെന്നും.
ഇത്ര കുറവ് ഭടന്മാരുടെ പോകുന്നത് ആപത്താണ്.
അതുകൊണ്ട് സഹായത്തിന് വന്നതാണ് ഞങ്ങൾ.
കീഴടങ്ങൂ!
എല്ലാവരും കീഴടങ്ങൂ!
കീഴടങ്ങാനോ?
പൊട്ടൻ കളിക്കേണ്ട! നിങ്ങൾ നാടുവാഴിയുടെ ആളുകൾ അല്ലെന്നാണോ പറഞ്ഞുവരുന്നത്?
നാടുവാഴിയുടെ ആളുകളോ? എന്ത് അസംബന്ധമാ!
എനിക്ക് തീരെ വിശ്വാസമില്ല! ഇത് കികുയി തമ്പ്രാൻ വെച്ച കെണിയാ.
ഞങ്ങൾ അയച്ച പല്ലക്കുകളെ പിന്തുടർന്ന് നിങ്ങൾ നേരെ കെണിയിൽ ചാടി.
നിൽക്കൂ.
എന്റെ ക്ഷമ നശിച്ചു. നിങ്ങളുടെ വിഡ്ഢിത്തരം കൊണ്ട് ഞാൻ തോറ്റു.
നീയെങ്ങനെ പുറത്തിറങ്ങി?
ഞാൻ ഉറക്കെ തുമ്മിയതാ, അത് തമ്പ്രാട്ടി കേട്ടു.
അവരാണ് എന്നെ തുറന്ന് വിട്ടത്.
എന്റെ ഏറ്റവും നല്ല കിമോണോയാണല്ലോ ഈ തെണ്ടി ഉടുത്തിരുന്നത്.
ക്ഷമിക്കണം. ഇട്ടോളാൻ പറഞ്ഞ് അവരാണ് ഇത് തന്നത്.
പിന്നെ നീയെന്താ രക്ഷപ്പെടാൻ ശ്രമിക്കാഞ്ഞത്?
ഞാൻ അങ്ങനെ ചെയ്യുമെന്ന് അവർക്ക് തോന്നിയില്ല, അതുകൊണ്ട് എനിക്കും മനസ്സ് വന്നില്ല.
മാത്രമല്ല, നിങ്ങൾ ഇന്നലെ രാത്രി സംസാരിച്ചതൊക്കെ ഞാൻ കേട്ടു,
അവർ പറഞ്ഞുനടക്കുന്നതിന് നേരെ എതിരാണ് അതെല്ലാം.
ഞാൻ ഒരുപാട് കാര്യങ്ങൾ മനസ്സിലാക്കി.
എങ്കിൽ ശരി, ഒന്ന് വഴി മാറിക്കെ.
തമ്പ്രാട്ടി തീരെ നിഷ്കളങ്കയാണല്ലോ.
ബുദ്ധി കുറച്ച് പതുക്കെയാ, വേറെ പ്രശ്നമൊന്നുമില്ല.
അപ്പൊ കുതിരപ്പുറത്ത് വന്നവർ ഗൂഢാലോചനക്കാർ അല്ലെന്നാണോ പറയുന്നത്?
അതെ.
കാരണം...
അവരെ മോചിപ്പിച്ചിട്ടും പോകാൻ കൂട്ടാക്കുന്നില്ല.
അവർ കാര്യങ്ങൾ അന്വേഷിക്കാൻ കാര്യാലയത്തിലേക്ക് പോകുകയും ചെയ്തു.
നമ്മുടെ പദ്ധതികൾ തന്നെ നമുക്ക് പണിയായല്ലോ!
ശത്രുക്കൾ കൂടുതൽ ആയി.
അങ്ങനെ തോന്നുന്നില്ല.
അവർ നമ്മുടെ രക്ഷക്കല്ലേ വന്നത്.
നമ്മൾ എന്തിനാണ് കെണിയൊരുക്കിയതെന്ന് വിശദീകരിച്ചാൽ ചിലപ്പോ അവർ സഹായിച്ചേക്കും.
എന്ത് പറയുന്നു?
ശരിയാ. അവർക്ക് അവരുടെ കഴിവിൽ നല്ല അഭിമാനമുണ്ട്
നമ്മളെ സഹായിക്കാൻ സന്തോഷമേ കാണൂ.
കൊള്ളാം.
അവരെയും എന്റെ കൂട്ടത്തിൽ ചേർത്ത് ഇങ്ങോട്ട് പറഞ്ഞുവിടൂ.
അത് പ്രശ്‌നമല്ലേ. നമ്മൾ ഇവിടെ ഉണ്ടെന്ന് എല്ലാവർക്കും മനസ്സിലാവില്ലേ.
അതിനെന്താ?
ഒരു ഏറ്റുമുട്ടലിന് സമയമായി.
നമ്മളെക്കൊണ്ട് ആവുന്നതൊക്കെ ചെയ്തു.
ആ കുതിരക്കാരെ കണ്ടിടത്തോളം,
സംഘത്തിലെ എല്ലാവരും ഇപ്പൊ ചതിയന്മാരുടെ കൂടെയായി.
ശരിയാ.
നമ്മുടെ കാര്യം കട്ടപ്പുക.
ഒരു രക്ഷയും ഇല്ലല്ലേ?
അതൊന്നും സാരമില്ല. ജീവിക്കാനാണെങ്കിലും മരിക്കാനാണെങ്കിലും, നമ്മൾ ഒൻപത് പേരും ഒരുമിച്ച്.
പത്ത് പേര്.
ഞാൻ പോയി കികുയിയെ കാണാം.
എന്തിന്?
എന്റെ സേവനം വാഗ്ദാനം ചെയ്യാൻ.
മുറോട്ടോ അന്ന് സ്നേഹത്തോടെ ജോലി വാഗ്ദാനം ചെയ്തതല്ലേ.
- എങ്ങോട്ടാ? - അവന്റെ പിന്നാലെ.
- അവൻ എന്താ ചെയ്യാൻ പോകുന്നതെന്ന് നോക്കാൻ. - അവൻ നമ്മളെ ചതിച്ചാലോ?
വിഡ്ഢികളെ!
ചതിക്കാനാണ് ഉദ്ദേശമെങ്കിൽ ചെയ്യാൻ പോകുന്നത് എന്താണെന്ന് എന്തിനാ നമ്മളോട് പറഞ്ഞത്?
മുറോട്ടോയുടെ ക്ഷണം ഉപയോഗിച്ച് അവിടെ എന്താണ് നടക്കുന്നതെന്ന് നിരീക്ഷിക്കാൻ ഒരു അവസരം അവന് കിട്ടും.
- അതിനോട് ഞാൻ യോജിക്കുന്നു. - ഞാനും.
- മിണ്ടാതിരിക്കെടാ, ചെക്കാ! - ഇല്ല! അയാൾ നമ്മളോട് ഒരിക്കലും അങ്ങനെ ചെയ്യില്ല!
അങ്ങനെ വിചാരിക്കാനാണ് എനിക്കും ആഗ്രഹം, പക്ഷെ അയാൾ പറഞ്ഞ വിധം-
അത് നമ്മളെ ചൊറിഞ്ഞതല്ലേ. അയാളുടെ സ്വഭാവം അങ്ങനെയാ.
അത് ശരിയാ.
എന്നാലും എന്ത് ചെയ്യുമെന്ന് ഒരിക്കലും പറയാൻ പറ്റില്ല.
ആളൊരു ഭീകരനാ!
- എന്ത് വേണം? - ഞാൻ വന്നിട്ടുണ്ടെന്ന് മുറോട്ടോയോട് പറ.
അദ്ദേഹം തിരക്കിലാണ്!
ഓ അവസാനം നീ വന്നല്ലോ!
ഞാൻ കാത്തിരിക്കുകയായിരുന്നു.
നിങ്ങൾ തിരക്കിലാണെന്നാ ഇവന്മാർ പറഞ്ഞത്. അങ്ങനാണെങ്കിൽ ഞാൻ പിന്നെ വരാം.
അതൊന്നും പ്രശ്നമില്ല. വരൂ.
നിങ്ങൾ എന്ത് പറഞ്ഞാലും ശരി. എനിക്ക് അയാളെ വിശ്വാസമാ.
എത്ര പ്രാവശ്യമാ അയാൾ നമ്മുടെ ജീവൻ രക്ഷിച്ചത്!
എന്ന് വെച്ച് വീണ്ടും അങ്ങനെ ചെയ്യുമെന്ന് അർത്ഥമില്ലല്ലോ!
അയാളെ സംബന്ധിച്ചിടത്തോളം നമ്മൾ ആരാ?
അയാൾക്ക് അയാളുടെ കാര്യമല്ലേ വലുത്.
നമ്മളെ ഒറ്റുകൊടുത്താൽ ഒരു ജോലിയല്ലേ കിട്ടാൻ പോകുന്നത്.
ഇങ്ങനെ പറയാൻ എങ്ങനെ മനസ്സ് വരുന്നു! പീറത്തുണിയുടുത്തിട്ടാണെങ്കിലും അദ്ദേഹം ഒരു യഥാർത്ഥ സമുറായി ആണ്.
കികുയിയുടെ ആളുകളെ അടിച്ച് വീഴ്‌ത്തിയത് കണ്ടതല്ലേ! മിണ്ടാതിരി!
നമ്മളോട് കാശ് ഇരന്നതല്ലേ അവൻ. സാമുറായിമാർ കാശിരക്കാറില്ല, അവർക്ക് പട്ടിണിയാണ് അതിലും സ്വീകാര്യം.
അയാൾ കുറച്ച് അധികപ്രസംഗിയും കിറുക്കനും ആണെന്നെ ഉള്ളൂ.
അയാളെ സംശയിക്കാൻ എനിക്കാവില്ല.
അയാൾ നല്ല മനുഷ്യനാ. നിങ്ങൾ പറയുന്ന യുക്തിയിലൊന്നും എനിക്ക് വിശ്വാസമില്ല.
നിങ്ങൾ ആ തമ്പ്രാട്ടിയുടെ ബന്ധുവാണ്. അതുകൊണ്ട് ആരെയും പെട്ടെന്ന് വിശ്വസിക്കും, എന്നാലും-
എന്താ?
നിങ്ങൾ ഉറക്കെ ബഹളം വെക്കുന്നത് കേട്ട് ഇവിടെ എന്താ പ്രശ്നമെന്ന് അമ്മ ചോദിക്കുന്നു.
ഒന്നുമില്ല.
എന്നാലും -
ഒന്നുമില്ലെന്ന്!
ക്ഷമിക്കണം.
നിങ്ങൾ പറയുന്നതൊക്കെ ഞാൻ ഇതിനകത്ത് ഇരുന്ന് കേൾക്കുന്നുണ്ടായിരുന്നു.
- നീ തിരിച്ച് കേറിപ്പോ! - ഇപ്പൊ പോയേക്കാം.
എനിക്കും ആ റോണിനെ വിശ്വാസമാ.
പറയുന്നത് കേൾക്കൂ.
ഇത് വിചിത്രമായി തോന്നിയേക്കാം, പക്ഷെ തമ്പ്രാട്ടി മതിലിൽ കയറാൻ,
മുതുകത്ത് ചവിട്ടിക്കോളാൻ പറഞ്ഞതല്ലേ അയാൾ.
അവരുടെ മനസ്സിന്റെ ശുദ്ധി കണ്ടിട്ടാണ് അങ്ങനെ ചെയ്തത്. അതുമാത്രം മതി അയാൾ നല്ലവനാണെന്ന് മനസ്സിലാക്കാൻ.
അസംബന്ധം! അയാൾ അവർക്ക് "ബുദ്ധി പതുക്കെയാണെന്ന് " പറഞ്ഞതല്ലേ.
ഇവിടെ മറ്റാരോ പറഞ്ഞപോലെ, അതയാളുടെ സ്വഭാവമാ.
പുകഴ്‌ത്തുന്നത് പോലും ചീത്തയായി തോന്നും.
- ഇപ്പൊ മനസ്സിലായോ? - ഇല്ല മനസ്സിലായില്ല!
- ഇപ്പോഴും അതേ തീരുമാനത്തിലാണോ? - സംസാരിച്ചത് മതി!
ഞങ്ങൾ അവനെ പിന്തുടരാൻ പോകുന്നു. അവൻ അപകടകാരിയാ.
നമ്മൾ ഇങ്ങനെ തമ്മിൽ തല്ലരുത്.
സംശയമുള്ളവർ മാത്രം പോയാൽ നമ്മുടെ തീരുമാനത്തെ ബാധിക്കും.
ഇരുവശത്തുനിന്നും രണ്ടുപേർ വെച്ച് പോട്ടെ.
യസുകാവയും കവഹാരയും, ഇസാക്കയും ഹിരോസെയും.
ഇവിടെ പണിക്കാർ കുറവാ, അതുകൊണ്ട് ആചാരപ്രകാരം സ്വാഗതം ചെയ്യാൻ നിവർത്തിയില്ല.
എന്നാലും നമുക്ക് മദ്യം കുടിച്ച് തുടങ്ങാം.
നന്ദിയുണ്ട് .
നിങ്ങളുടെ സഹായത്തോടെ നമുക്ക് മുന്നേറാനാകും.
തക്ക സമയത്താണ് വന്നത്.
ഞാൻ വിജ്ഞാപനം കണ്ടായിരുന്നു.
സംഘത്തിൽ അസ്വസ്ഥതയുണ്ടെന്നാണ് തോന്നുന്നത്.
വലിയൊരു കൂട്ടം ഇപ്പൊ ഇവിടുന്ന് പോയല്ലോ. അവരൊക്കെ എങ്ങോട്ട് പോയതാ?
നിങ്ങളെയും അങ്ങോട്ട് കൊണ്ടുപോകാം.
നിങ്ങൾ അറിയാൻ വേണ്ടി പറയാം, ആ വിജ്ഞാപനത്തിൽ പറഞ്ഞത് മുഴുവൻ കല്ലുവെച്ച നുണയാ.
പരിപാലകൻ കികുയിയാണ് അഴിമതിവീരൻ.
- പക്ഷെ നിങ്ങൾ അയാളുടെ - - ശമ്പളം പറ്റുന്നു.
സമാനമായത് ഒന്നിക്കും എന്നല്ലേ പറയാറ്. ഞാനും മോശമാ.
ഈ നാടുവാഴി മുറ്റ്സുതാ ബുദ്ധിശാലിയാ.
അത്ര എളുപ്പം വിട്ടുതരില്ല.
അയാളെ ഒഴിവാക്കിയാൽ ഈ സംഘം മുഴുവൻ നമ്മുടെതാ.
കികുയി സൂത്രശാലിയാണ് പക്ഷെ നേതൃത്വഗുണമില്ല.
അവൻ മുറ്റ്സുതായെ ഒഴിവാക്കുന്നു -
അതുകഴിഞ്ഞ് നമ്മൾ അവനെയും.
അതുതന്നെ.
ഞാൻ അയാളുടെ അടുത്തേക്ക് നിന്നെ കൊണ്ടുപോകാം.
ഒരു കാര്യം ഓർത്തിരുന്നോ: അയാൾക്ക് അയാളെക്കുറിച്ച് തന്നെ ഭയങ്കര അഭിപ്രായമാണ് -
കാണേണ്ടത് പോലെ കണ്ടാൽ മയങ്ങുമെന്നല്ലേ?
പെട്ടെന്ന് പഠിക്കുന്നുണ്ടല്ലോ നീ. കൊള്ളാം.
ആരോ നമ്മെ പിന്തുടരുന്നുണ്ട്.
അടുത്ത വളവിൽ വലത്തോട്ട് തിരിയൂ.
ജീവനോടെ പിടിക്ക്!
വിഡ്ഢി! എന്തായിത്?
ഞാൻ ഇതിന് എതിരായിരുന്നു, പക്ഷെ നിങ്ങൾ ചതിക്കുമെന്ന് ഇവർ പറഞ്ഞു.
മണ്ടന്മാർ! ഇപ്പൊ നിങ്ങൾ കീഴടങ്ങാതെ വഴിയില്ല.
മുറോട്ടോ വരുന്നുണ്ട്. എന്നെ ആക്രമിക്ക്! ചുമ്മാ നോക്കി നിൽക്കല്ലേ!
പെട്ടെന്ന്!
ഈ കഴുവേറി നന്നായി പൊരുതി.
നല്ല സമ്മാനം തന്നെ. ഇവനാണ് എതിർഭാഗത്തിന്റെ തലവൻ.
ഇസാക്കാ, നാടുവാഴിയുടെ അനന്തിരവൻ.
നല്ല സമ്മാനം തന്നെ,
പക്ഷെ കികുയിയുടെ വീടുവരെ തൂക്കികൊണ്ട് പോകാൻ പറ്റില്ലല്ലോ.
പിടിച്ചോണ്ട് പോ.
എഴുന്നേൽക്ക്!
നമ്മൾ കൂടുതൽ ആളുകളെ കൊണ്ടുപോകണം. ഇവരെ രക്ഷിക്കാൻ മറ്റുള്ളവർ വന്നേക്കും.
വഴിയിൽ നമുക്ക് എതിർക്കാൻ പറ്റിയെന്ന് വരില്ല.
എങ്കിൽ ശരി.
കൂടുതൽ ആളുകളെ പെട്ടെന്ന് കൊണ്ടുവരൂ.
ഒറ്റക്ക് പോകുന്നത് സുരക്ഷിതമല്ല.
രണ്ടുപേരെ കൂടെ കൊണ്ടുപോകൂ.
മൂന്നുപേർ പോരാ. ഞാനും കൂടെ പോകാം.
ഞാനും വരുന്നു.
ഇത് ഞാനാ! തുറക്ക്!
എന്ത് പറ്റി?
അവന്മാർ മൂന്നും ചത്തു.
അവരുടെ പണിയാകും.
പകരം ഞാൻ പോകാം. എവിടെയാ സ്ഥലം?
അവിടെ ആർക്കും നിന്നെ പരിചയം കാണില്ല. ഞാൻ പോകാം. നീ ഇവിടത്തെ കാര്യങ്ങൾ നോക്ക്.
നിങ്ങളെക്കൊണ്ട് തോറ്റു.
എന്താ കാണിക്കുന്നത്?
കണ്ടിട്ട് മനസ്സിലായില്ലേ?
ഇവരെ അഴിച്ചുവിടുന്നു.
ഈ കശാപ്പൊക്കെ നിങ്ങൾ വരുത്തിവെച്ചതാ.
എന്നെ കെട്ടിയിട്!
വൈകിപ്പോയി. പത്തുപേർ ഇവിടമൊക്കെ വൃത്തിയാക്ക്. ബാക്കിയുള്ളവർ പെട്ടെന്ന് തിരിച്ചുപോ.
എന്ത് കഷ്ടമാ ഇതൊക്കെ?
നിന്നിൽ നിന്നും കുറച്ചുകൂടെ പ്രതീക്ഷിച്ചു.
നാണക്കേട്.
അത്രയും ആളുകൾ ഒന്നിച്ചു വരുമ്പോൾ, കീഴടങ്ങുന്നതാണ് ബുദ്ധി.
ഇവന്മാരെപോലെ കടമക്ക് വേണ്ടി മരിക്കാമെന്നൊന്നും ഞാൻ വാക്ക് തന്നിട്ടില്ലല്ലോ.
ഇത് മോശമാണല്ലോ.
ഇതുപോലൊരു നാണക്കേടിന് ശേഷം നിന്നെ ഞാൻ എങ്ങനെ ശുപാർശ ചെയ്യും.
ക്ഷമിക്കണം.
എനിക്ക് ആ കഴുവേറിയുടെ മുഖം നല്ല ഓർമയുണ്ട്.
അവനെ ഞാൻ പിടിച്ചോണ്ട് വരാം.
നിങ്ങൾക്ക് വല്ലാത്ത ബുദ്ധിയാ!
ഞാൻ കഷ്ടപ്പെട്ട് ഇട്ട പദ്ധതിയൊക്കെ പൊളിച്ച് കൈയ്യിൽ തന്നു.
എന്നിട്ട് കികുയിയുടെ വലിയ പട്ടാളം എങ്ങോട്ട് പോയെന്ന് അറിയുകയും ഇല്ല.
എന്തൊരു സുഖം!
ഇക്കണക്കിന്, നിങ്ങൾ മുറ്റ്സുതായെ കണ്ടുപിടിക്കുമ്പോഴേക്കും,
എനിക്ക് മൂക്കിൽ പല്ല് മുളക്കും.
എന്ത് ഭംഗിയാ!
ഈ വെള്ളം അപ്പുറത്തെ സുബാക്കി മന്ദിരതിൽ നിന്നും വരുന്നതാ.
അതെങ്ങനെ അറിയാം?
ഒരിക്കൽ തെരദ ലോരിയോട് പറയുന്നത് കേട്ടിട്ടുണ്ട്,
"ദാഹിച്ച് വലഞ്ഞാലും മറ്റൊരാളുടെ വെള്ളം മോഷ്ടിക്കുന്നത് മോശമാണെന്ന് പറയാറുണ്ട്,
പക്ഷെ ഞാൻ കുടിക്കുന്നത് കാട്ടുകള്ളൻ കുറോഫുജിയുടെ വെള്ളമാ" എന്ന്.
കണ്ടോ.
ഈ കടലാസിൽ ലോരിയുടെ പേര്.
തെരാദയുടെ പേരും കാണുന്നുണ്ട്.
എന്താ ഈ ചുവന്ന പുള്ളി?
- ചോര വെച്ചാണ് ഒപ്പിട്ടിരിക്കുന്നത്! - ചോരയോ?
ലോരി!
പതുക്കെ! കുറോഫുജി അപ്പുറത്തുണ്ട്.
ഇത് നീ കാണേണ്ടതാ. അല്ലെ, അമ്മേ?
എന്താ അത്?
അപ്പൊ അമ്മാവൻ നിവേദനം കീറി കൈമടക്കിൽ സൂക്ഷിച്ചിരുന്നു .
കികുയി അദ്ദേഹത്തെ തട്ടിക്കൊണ്ടുപോയപ്പോഴും
അതെ വസ്ത്രമാണ് ഉടുത്തിരുന്നത്.
അല്ലെ?
അതിനർത്ഥം -
അരുവിയിൽ നിന്നും എന്താ കിട്ടിയതെന്ന് കണ്ടോ!
നിവേദനത്തിന്റെ ബാക്കി തുണ്ടുകൾ.
സംശയമേ ഇല്ല.
അമ്മാവൻ അപ്പുറത്തുണ്ട്.
വിഡ്ഢികളായ നമ്മളെ രക്ഷിക്കാൻ,
അവർ ശ്രദ്ധിക്കാത്ത നേരം നോക്കി
ഇതൊക്കെ അരുവിയിൽ കളഞ്ഞതാ.
നിങ്ങൾക്ക് മണ്ടത്തരം കാണിച്ച് മടുത്തില്ലേ?
ആക്രമിക്കാനാണോ ഉദ്ദേശം? അതിനാണ് അവർ കാത്തിരിക്കുന്നത്.
നിങ്ങൾക്ക് ഇനിയും മനസ്സിലായില്ലേ? കികുയിയുടെ ആളുകൾ അപ്പുറത്തുണ്ട്.
സംശയമുണ്ടെങ്കിൽ നോക്ക്.
- എഴുതിയോ? - അവസാനം?
എന്താ അത്?
ഇത് കുറ്റസമ്മതമല്ലല്ലോ!
നമുക്കെതിരെ കുറ്റപത്രമാ!
ആ നാറി! എത്രകാലം ഇത് തുടരും?
ഇനിയെന്ത് ചെയ്യും?
അവർ ഒരുപാട് പേര് ഉണ്ടല്ലോ.
ഇനിയെന്ത് ചെയ്യും നമ്മൾ?
അവർ നമ്മൾ ഒരുപാട് പേര് ഉണ്ടെന്നാണ് വിചാരിച്ചിരുന്നത്, അതും പ്രശ്നമാണ്.
അതുതന്നെ!
നിങ്ങൾ എവിടെയുണ്ടെന്ന് പറയാം.
നിങ്ങൾ ഒരുപാട് പേരുണ്ടെന്നുള്ള ധാരണയിലല്ലേ.
എവിടെയെങ്കിലും ഒരു സൈന്യം വിന്യസിച്ചിട്ടുണ്ടെന്ന് പറഞ്ഞാൽ,
കികുയി മുഴുവൻ ആളുകളെയും അങ്ങോട്ട് വിടും.
വീട് കാലിയാകും,
നിങ്ങൾക്ക് സുഖമായി ആക്രമിക്കാം.
നിങ്ങൾ എവിടെയാണെന്ന് പറയണം?
വീണ്ടും ആ സത്രം തന്നെ പറഞ്ഞാൽ മോശമാ. ക്ഷേത്രമായാലോ?
ഞാൻ ഗോപുരത്തിന്റെ രണ്ടാം നിലയിൽ കിടന്ന് മയങ്ങുമ്പോൾ നിങ്ങൾ ഇരച്ചുകയറുന്ന ശബ്ദം കേട്ടെന്ന് പറയാം.
മോശമല്ലല്ലോ? പറ്റിയ ക്ഷേത്രം വല്ലതും ഉണ്ടോ?
നാടുവാഴിയെ രക്ഷിക്കാൻ സമയം വേണം, അതിനാൽ കുറച്ച് ദൂരെയാവണം.
കൊംയോ ക്ഷേത്രം. കുറച്ച് ദൂരെയാണ്, അടുത്തെങ്ങും ഒന്നുമില്ല.
കൊള്ളാം. എങ്കിൽ കൊംയോ ക്ഷേത്രം തന്നെ.
ശ്രദ്ധിച്ച് കേൾക്കണം.
കികുയിയുടെ ആളുകൾ പോയാലും, ഞാൻ സൂചന തരുന്നത് വരെ കാക്കണം.
അകത്തുകയറിയാൽ, പെട്ടെന്ന് അദ്ദേഹത്തെ രക്ഷിക്കണം.
വേറെ വഴിയില്ലാതെ വന്നാൽ അദ്ദേഹത്തെ കൊല്ലാൻ അവർ തയ്യാറാണ്.
വേറെ വഴിയില്ല.
അവസാനത്തെ ആയുധം എടുത്തേ പറ്റൂ.
മനസ്സിലായോ?
അങ്ങോട്ട് വരുന്നത് സുരക്ഷിതമാണെന്ന് ഞാൻ സൂചന തരുന്നത് വരെ കാത്തിരിക്കണം.
മനസ്സിലായി. പക്ഷെ എന്ത് സൂചനയാണ്?
വീടിന് തീകൊളുത്താം, അതുവരെ കാത്തിരിക്ക്.
ദൈവമേ, അത് വേണ്ട! അത് അനാവശ്യമാണ്.
എനിക്കൊരു ഉപായം തോന്നുന്നു.
ആ അരുവി വഴി എന്തെങ്കിലും ഒഴുക്കി വിടൂ.
ഞങ്ങൾ അരുവിയുടെ വരുന്നത് എന്തായാലും കാണുമല്ലോ.
കൊള്ളാം മോളെ, നല്ല ഉപായമാണല്ലോ.
സുന്ദരവും സൗമ്യവും ആയ രീതി.
അമ്മേ, അത് സുബാക്കി മന്ദിരം അല്ലെ,
അപ്പോ സുബാക്കി പൂക്കൾ ആയാലോ, നന്നാവില്ലേ?
ചുവപ്പ് സുബാക്കി...
എന്ത് ഭംഗിയാകും.
എനിക്ക് വെളുപ്പിനോടാണ് താല്പര്യം.
എന്താ വ്യത്യാസം? വെളുപ്പായാലും ചുവപ്പായാലും സുബാക്കിപൂക്കളല്ലേ.
പക്ഷെ ചിലപ്പോ അത് താനേ കൊഴിഞ്ഞുവീഴാറുണ്ടല്ലോ.
ഞാൻ ഒരുപാട് വാരി ഇട്ടേക്കാം.
തുറക്കൂ!
എനിക്ക് മുറോട്ടോയെ കാണണം .
അയ്യോ പ്രശ്നമായല്ലോ!
കൊംയോ ക്ഷേത്രഗോപുരത്തിന് രണ്ടാം നിലയില്ല!
അയാൾ പറയുന്ന കഥ കള്ളമാണെന്ന് അവർ ഉടനെ കണ്ടുപിടിക്കും!
ഞാൻ ഇവിടുണ്ടെന്ന് നീയെങ്ങനെ അറിഞ്ഞൂ?
പരിപാലകന്റെ ആളുകൾ ഇവിടെയുണ്ടെന്ന് കേട്ടു.
അപ്പൊ നിങ്ങളും ഇവിടെത്തന്നെ ഉണ്ടാവുമെന്ന് കരുതി.
എന്തുവേണം?
നിങ്ങൾക്ക് നല്ലൊരു സമ്മാനവുമായാണ് ഞാൻ വന്നിരിക്കുന്നത്.
ഞാൻ കൊംയോ ക്ഷേത്ര ഗോപുരത്തിന്റെ രണ്ടാം നിലയിൽ കിടന്ന് ഉറങ്ങുകയായിരുന്നു...
- നമ്മളിനി എന്ത് ചെയ്യും? - വൈകിപ്പോയല്ലോ.
അപ്പൊ തന്നെ തെറ്റ് മനസ്സിലാക്കേണ്ടതായിരുന്നു.
ചിലപ്പോ അവരും ശ്രദ്ധിച്ചേക്കില്ല.
ഞാൻ ഒന്ന് നോക്കട്ടെ.
തത്കാലം ഇവിടെ കാത്തുനിൽക്കൂ.
- എന്ത്? കൊംയോ ക്ഷേത്രത്തിൽ 130 ആളുകളോ? - അങ്ങനെയാണ് അയാൾ പറയുന്നത്.
- ഈ ക്ഷേത്രത്തിൽ കിടന്നുറങ്ങുന്ന റോണിൻ ഏതാ? - അതല്ലല്ലോ പ്രധാനം.
കികുയി, ഇനിയൊരു പരാജയം ഉണ്ടാവാൻ പാടില്ല.
എന്നാൽ ശരി. ഇപ്പ്രാവശ്യം ഞാൻ തന്നെ പോകാം.
ഞങ്ങൾ കൊംയോ ക്ഷേത്രത്തിലേക്ക് പോകുകയാ. നിങ്ങളും വരണം.
സത്യം പറഞ്ഞാൽ ഇന്നലെ മുതൽ ഞാൻ ഒന്നും കഴിച്ചിട്ടില്ല.
വെറും വയറ്റിൽ എങ്ങനെയാ പോരാടുക.
എന്തെങ്കിലും കഴിക്കാൻ തരൂ.
കഴിച്ചുകഴിഞ്ഞ് ഞാൻ നിങ്ങളുടെ കൂടെ കൂടാം.
സംഗതി ഏറ്റു! അവരൊക്കെ പോയി!
- ഉറപ്പാണോ? - കികുയി പോലും കുതിരപ്പുറത്ത് കേറി പോയി.
- കികുയിയും പോയോ? - ഭയങ്കര ദേഷ്യത്തിലായിരുന്നു!
ക്ഷമയോടെ കാത്തിരുന്നതിന് നന്ദി.
എനിക്ക് ഒറ്റക്കിരുന്ന് ഉണ്ണണം. നിങ്ങളെല്ലാം പോയെ. ഇവിടെ സ്ഥലമില്ല.
എന്ത് ചെയ്യുവാ?
എനിക്ക് സുബാക്കിപൂക്കൾ ഇഷ്ടമാണ്.
കളിച്ചത് മതി!
അല്ല ഒരു നിമിഷം!
കൊംയോ ക്ഷേത്ര ഗോപുരം - അപ്പൊ അത് കള്ളമായിരുന്നല്ലേ!
ആരും ഇല്ലേ അവിടെ?
ഇത് കെണിയാണ്! ആ ക്ഷേത്ര ഗോപുരത്തിന് രണ്ടാം നിലയില്ലാ!
ആളുകളെയൊക്കെ തിരിച്ചുവിളിക്ക്! ഇത് കെണിയാണ്!
നിന്റെ വാളിൽ ചോരയുണ്ടല്ലോ, ഉണങ്ങിയിട്ട്പോലും ഇല്ല.
ഇന്നലെ നീ എന്നെ പറ്റിച്ചതാണല്ലേ, നാറി.
ചോദ്യം ചെയ്യലൊക്കെ പിന്നീടാകാം! പെട്ടെന്ന്!
നിങ്ങളുടെ കഥ തീർന്നു.
നിന്റെ കഥയാ തീർന്നത്.
മണ്ടന്മാർ, ഒന്നും അറിയില്ലല്ലേ.
അവർ ഇപ്പൊ ആക്രമിക്കും.
ആര്?
ഗൂഢാലോചനക്കാർ തന്നെ.
അവർ അപ്പുറത്തെ വീട്ടിലുണ്ട്, എന്റെ സൂചനക്കായി കാത്തിരിക്കുകയാണ്.
ആക്രമിക്കരുതെന്ന് ഞാൻ സൂചന നൽകിയില്ലെങ്കിൽ, സൈന്യം തിരിച്ചുവരുമ്പോഴേക്കും നിങ്ങൾ ചാവും.
വിശ്വാസമില്ലെങ്കിൽ പോയി നോക്ക്.
- സൂചന ഇനിയും വന്നില്ലേ? - എന്താ ഇത്ര താമസം?
അയാൾക്ക് എന്തെങ്കിലും പറ്റിയിട്ടുണ്ടെങ്കിൽ സൂചന തരാനാവില്ലല്ലോ.
- ഇനിയിപ്പോ എന്ത് ചെയ്യും? - കാത്തിരിക്കാൻ പറ്റില്ല.
- നമുക്ക് ആക്രമിക്കാം! - എന്നാലും...
ഇനിയും കാത്തിരിക്കാൻ പറ്റില്ല!
നിൽക്ക്! അയാള് പറയുന്നത് കേൾക്കാതെ നമ്മൾ എപ്പോഴും എന്തെങ്കിലും മണ്ടത്തരം കാണിക്കുന്നുണ്ട്.
സൂചനക്കായി കാത്തിരിക്കാം.
ഇവൻ പറഞ്ഞ പോലെ തന്നെ! പെട്ടെന്ന് എന്തെങ്കിലും ചെയ്തേ പറ്റൂ!
കണ്ടില്ലേ? എന്താണെങ്കിലും പെട്ടെന്ന് വേണം.
ഞാൻ ഒരു ഉപായം പറഞ്ഞുതരാം.
50 റിയോ തന്നാൽ സൂചന എന്താണെന്ന് ഞാൻ പറഞ്ഞുതരാം.
കിളവാ, അവര് അരുവിയിലേക്കല്ലേ നോക്കിക്കൊണ്ട് ഇരുന്നത്?
ശരിയാണല്ലോ.
പെട്ടെന്ന് ആ അരുവി വഴി എന്തെങ്കിലും ഒഴുക്കിവിടണം.
പിടിക്കപ്പെടുമ്പോൾ ഇവന്റെ കൈ നിറയെ ചുവന്ന സുബാക്കി പൂക്കളായിരുന്നു!
അതെന്തിന്റെ സൂചനയാ?
- ആദ്യം 50 റിയോ താ. - പറഞ്ഞില്ലെങ്കിൽ കൊന്നുകളയും!
ശരി, 30.
ശരി പറയാം.
ചുവന്ന സുബാക്കി ആണെങ്കിൽ ആക്രമിക്കാൻ.
വെളുത്തപൂക്കൾ പിൻവലിയാൻ.
സൂചനയൊന്നും കണ്ടില്ലെങ്കിൽ എനിക്ക് എന്തെങ്കിലും പറ്റിക്കാണുമെന്ന് വിചാരിച്ച് അവർ ആക്രമിക്കും.
മറക്കല്ലേ: വെള്ളയാ, വെള്ള!
പെട്ടെന്ന്!
ഇങ്ങനെ പിശുക്ക് കാട്ടല്ലേ! വാരിവലിച്ച് ഇട്!
ദേ സൂചന!
എന്ത് ഭംഗിയാ!
ഹോ ഇപ്പൊ പെട്ടേനെ!
സഹായിച്ചതിന് നന്ദി, സുഹൃത്തുക്കളെ! ഏത് നിറമായാലും ഒന്നുതന്നെയാ.
130 പേര് ഇങ്ങോട്ട് വരുന്നുണ്ട്! എത്രവേണേലും തെക്കുവടക്ക് ഓടിക്കോ!
അവരെ കൊല്ലല്ലേ!
തുറക്ക്! ഇത് ഞാനാ മുറോട്ടോ!
കതക് തുറക്ക്!
എല്ലാം തീർന്നു.
വൈകിപ്പോയി.
അയാളുടെ പേരെന്താന്നാ പറഞ്ഞേ? സുബാക്കി.
സ്വന്തം ജീവൻ രക്ഷിച്ച ആളുടെ പേര് മറക്കുന്നത്-
- വളരെ മോശമാ. - അതെ, അറിയാം.
അയാളോട് കയറി വരാൻ പറയുമോ?
എല്ലാവരും കാത്തിരിക്കുന്നെന്ന് പറ.
ആദ്യം തന്നെ അശുഭകാര്യങ്ങൾ പറഞ്ഞുതീർത്തേക്കാം.
ചതിയന്മാർക്കൊക്കെ ശിക്ഷ വിധിച്ചു.
കികുയി സംഭവം നടന്നയുടൻ ഹരാകിരി ചെയ്തു.
അത് കഷ്ടമായിപ്പോയി.
മറ്റുരണ്ടുപേരെയും പോലെ അയാളുടെ കുടുംബത്തിന്റെയും പദവികളിൽ എടുത്തുകളയും,
ആയാൾക്കും കുടുംബത്തിനും ഊരുവിലക്ക് ഏർപ്പെടുത്തും,
എന്നാലും ഞാൻ അയാളുടെ ജീവൻ തിരിച്ചുകൊടുത്തേനേ.
ഈ അഴിമതി പ്രശ്നം കുറച്ചുകൂടെ ശ്രദ്ധയോടെ കൈകാര്യം ചെയ്യണമെന്നാണ് ആഗ്രഹിച്ചത്.
അവരുടെ അഴിമതിയുടെ എല്ലാ തെളിവുകളും ശേഖരിച്ച്
ആരും അറിയാതെ സ്വയം പിരിഞ്ഞുപോകാൻ അവരെ പ്രേരിപ്പിക്കാനായിരുന്നു എന്റെ പദ്ധതി.
ഞങ്ങളോട് ക്ഷമിക്കൂ.
ക്ഷമയുടെയൊന്നും ആവശ്യമില്ല.
നിങ്ങൾക്ക് എന്റെ മേൽ വിശ്വാസം തോന്നാത്തത് എന്റെ തെറ്റാണ്.
എന്റെ ഈ നീണ്ട മോന്തയാണ് എല്ലാത്തിനും കുഴപ്പം.
കുറെ കാലങ്ങൾക്ക് മുൻപ്,
ഞാൻ കുതിരപ്പുറത്ത് പോകുന്നത് കണ്ട് ഒരാൾ പറഞ്ഞു,
"ഓടിക്കുന്നയാൾക്ക് കുതിരയേക്കാൾ നീളമുള്ള മുഖമാണല്ലോ!"
- അദ്ദേഹം പോയി. - പോയോ?
ഈ കിമോണോ മാത്രമേ ആ മുറിയിൽ ഉണ്ടായിരുന്നുളളൂ.
അപ്പൊ പഴയ കീറിയ വസ്ത്രവുമായാണോ പോയത്?
സുഹൃത്തുക്കളെ, നമുക്ക് കൂട്ടങ്ങളായി പിരിഞ്ഞ് അദ്ദേഹത്തെ കണ്ടുപിടിക്കാം.
പെട്ടെന്ന്!
ദൈവം തുണച്ചു,അയാൾ തിരിച്ചു വരില്ല.
ദൈവം തുണച്ചെന്നോ?
അയാൾ വലിയ മനുഷ്യനാ.
പക്ഷെ അയാളെപ്പോലെ വലിയ മനുഷ്യരുടെ മുന്നില ഞാൻ ഒന്നുമല്ലാതാകും.
ഞാൻ പറയട്ടെ.
ഇവിടെ തന്നെ താമസിച്ചാൽ അയാൾക്ക് ശ്വാസം മുട്ടും.
ഈ പളുപളുത്ത കുപ്പായങ്ങളും ധരിച്ച്
സംഘത്തിന്റെ വിശ്വസ്ത സേവകനായി ഇരിക്കാൻ അയാൾക്ക് താല്പര്യം കാണില്ല.
- എവിടെയും കാണാനില്ല. - പടിഞ്ഞാറോട്ട് നടന്നുപോയെന്നാ പാറാവുകാരൻ പറഞ്ഞത്.
അപ്പൊ ഈ വഴി തന്നെ ആവും.
ദേ അദ്ദേഹം!
നിങ്ങൾ വീട്ടീ പോ. ഞാൻ വരുന്നില്ല.
- പൊരിടാൻ തന്നെ ഉറച്ചിട്ടാണോ? - അതെ.
എനിക്ക് ഇത്ര ദേഷ്യം ഒരിക്കലും ഉണ്ടായിട്ടില്ല. നീ എന്നെ എല്ലാവരുടെയും മുന്നിൽ വിഡ്ഢിയാക്കി.
ചൂടാവല്ലേ.
എനിക്ക് വേറെ വഴിയില്ലായിരുന്നു.
നിങ്ങൾ എന്നെക്കാൾ ശക്തനാണെന്ന് അറിയാം, അതുകൊണ്ട് -
വിശദീകരണത്തിനുള്ള സമയമൊക്കെ കഴിഞ്ഞു. വാളെടുക്ക്!
എനിക്ക് താല്പര്യമില്ല.
എടുത്താൽ നമ്മളിൽ ഒരാൾ എന്തായാലും മരിക്കും.
അതിന്റെ ആവശ്യമില്ല.
എനിക്ക് ആവശ്യമുണ്ട്.
ഇല്ലെങ്കിൽ എനിക്ക് ഒരിക്കലും സമാധാനം കിട്ടില്ല.
എങ്കിൽ ശരി.
നിങ്ങൾ എന്നെ കൊന്നാലും,
ഇവരെ കൊല്ലരുത്.
ഇവിടെ എന്ത് സംഭവിച്ചാലും നിങ്ങൾ ഇടപെടരുത്!
അത് ഗംഭീരമായി!
വിഡ്ഢി! എന്താണ് ഇത്ര സന്തോഷിക്കാൻ?
സൂക്ഷിച്ച്.
ഞാൻ നല്ല ദേഷ്യത്തിലാ.
അയാളും എന്നെപോലെ ആയിരുന്നു.
ഉറയിൽ തന്നെ കിടക്കാൻ ആഗ്രഹിക്കാത്തതിനാൽ വലിച്ചൂരിയ വാൾ.
പക്ഷെ, തമ്പ്രാട്ടി പറഞ്ഞത് ശരിയാ.
മികച്ച വാളുകൾ അതിന്റെ ഉറയിൽ തന്നെ ഇരിക്കുന്നതാണ് നല്ലത്.
ഇത് നിങ്ങൾക്കും കൂടി പറഞ്ഞിട്ടുള്ളതാണ്.
എന്നെ പിന്തുടർന്ന് വന്നാൽ എല്ലാത്തിനേം കൊന്നുകളയും!
അപ്പൊ പിന്നെ കാണാം.
പരിഭാഷ : ശ്രീധർ Translation: Sree Dhar
MSone - Malayalam Subtitles for Everyone (www.malayalamsubtitles.com)